钦定古今图书集成/明伦汇编/氏族典/第414卷 > 《廖用贤尚友录》 > 鲁恭
## 钦定古今图书集成/明伦汇编/氏族典/第414卷 > 《廖用贤尚友录》 > 鲁恭

按《后汉书鲁恭传》：“恭字仲康，扶风平陵人也。其先出
于鲁顷公，为楚所灭，迁于卞邑，因氏焉。世吏二千石，
哀平闲自鲁而徙。祖父匡，王莽时为羲和，有权数，号
曰智囊。父某，建武初为武陵太守，卒官时，恭年十二，
弟丕七岁，昼夜号踊不绝声，赙赠无所受，乡里奇之。
十五居太学，习《鲁诗》。太傅赵熹闻而辟之，拜中牟令。”
专以德化为理，不任刑罚。后拜侍御史。和帝初，遣宝
宪击匈奴，恭上疏谏，不从。迁侍中，数召䜩见，问以得
失。迁乐安相，征拜议郎，迁光禄勋。十二年，为司徒，后
坐事策免。殇帝即位，以为长乐卫尉。永初元年，复为
司徒。恭性谦退，奏议依经，潜有补益，然终不自显，故
不以刚直为称。以老病策罢，卒于家。